### Beslutning

Godkendt.

### Sagsfremstilling

## Resume og sagens baggrund

I foråret 2022 blev driften på aflastningstilbuddet [adresse]
omlagt for at sikre en mere bæredygtig drift i forhold til målgrupperne
børn/unge og voksne. Der har været efterspørgsel på pladser til børn og unge
mellem 6 - 23 år (fleksible pladser), hvorimod behovet for pladser til den
voksne målgruppe har været faldende til næsten ikke eksisterende.
Derfor indstilles der til, at Aflastningstilbuddet Kildebo
nedlægger aflastningspladserne til borgere over 23 år og i stedet for omlægger
pladserne til fleksible pladser til borgere mellem 6 - 23 år.

## Indstillinger

Centerchefen for Specialskolerne og Voksenspecial- og psykiatrichefen
indstiller, at udvalgene træffer beslutning om at:

1. nedlægge aflastningspladserne til voksne borgere over
   23 år og i den forbindelse omlægger pladserne til fleksible pladser til
   borgere mellem 6 - 23 år.
2. Kildebo fortsætter med at
   tilbyde afløsning i hjemmet til borgere over 23 år.

## Behandling

Socialudvalget,
Børn- og Familieudvalget, Økonomiudvalget, Kommunalbestyrelsen.

## Sagsfremstilling

Kildebo er et aflastningstilbud for hjemmeboende
børn, unge og voksne med fysiske, psykiske eller socioemotionelle neuroforstyrrelser. Kildebo hører
under Serviceloven § 84. Voksne visiteres til [adresse]
ifølge Serviceloven §§ 84/107 og børn ifølge Barnets lov §§ 43, 76 eller 90.

Ifølge Socialtilsyn Øst må de to brugergrupper på [adresse]
ikke blandes.

Gruppen af de 18 - 50-årige er en lille gruppe, og da 1-2 borgere forventer
at flytte hjemmefra inden deres fyldte 24. år og der er 1 borger, hvor
aflastningen forventes stoppet, ser tilbuddet ind i en fremtid med høj risiko
for, at der skal være en medarbejder til en enkelt borger, hvilket ikke er
økonomisk bæredygtigt.

Af hensyn til et forsat bæredygtigt Kildebo i
fremtiden, er der følgende forslag;

Ændring af de tre brugergrupper der på nuværende tidspunkt er godkendt af
Socialtilsyn Øst:

* 6-17 år, fysiske og psykiske neuroforstyrrelser
* 18-50 år, fysiske og psykiske neuroforstyrrelser
* 6-23 år, socioemotionelle neuroforstyrrelser

Til to brugergrupper:

* 6-23 år, fysisk og psykiske neuroforstyrrelser
* 6-23 år, socioemotionelle neuroforstyrrelser

|  |  |  |
| --- | --- | --- |
| FORDELE | ULEMPER | KONSEKVENSER |
| Mulighed for at udnytte medarbejder-ressourcer bedst. |  | Økonomien kan holdes inden for budgettet |
| Større fleksibilitet for brugerne, da hold ikke vil være lukkede pga. alder |  |  |
| De borgere, som fylder 18 år, kan stadig få samme aflastning i 6 år, hvorefter de fleste vil være flyttet hjemme fra. |  |  |
| Kildebo kan fokusere på at skabe miljø og rammer der er tilrettet børn og unge. |  |  |
|  | Kildebo tilbyder ikke aflastning for borgere fra 24 år og op efter | Ud over de to voksne borgere, som flytter hjemmefra inden de er fyldt 24 år er der pt følgende som det kan få konsekvenser for   * 1 borger på 37 år fra Holbæk kommune * 1 borger på 30 år fra Kalundborg Kommune, hvor vi pt   overvejer om [adresse] er det rette tilbud * 1 borger på 21 år fra Kalundborg Kommune, som er i et   særligt projekt og hvor det ikke nødvendigvis forventes, at borgeren er   flyttet hjemmefra inden det fyldte 24 år. |

Gruppen med voksne borgere tilknyttet Kildebo
(over 18 år) bliver væsentlig mindre, og tilbuddet vil derfor ikke kunne
opretholdes inden for den nuværende driftsramme. Der er for nuværende
tilknyttet 1 borger over 23 år og 1 en borger på 20 år, begge kommer fra andre
kommuner.

Derudover er der tilknyttet en særlig opgave omkring en borger fra
Kalundborg Kommune som fylder 24 år til november 2027.

Derfor indstilles der til at
Aflastningstilbuddet Kildebo nedlægger
aflastningspladserne til borgere over 23 år og i stedet for omlægger pladserne
til fleksible pladser til borger mellem 6 - 23 år.

Kildebo vil også efter nedlæggelse af pladser til borgere
over 23 år fortsætte med at tilbyde afløsning i hjemmet til borgere over 23 år.

Hvis pladserne vælges nedlagt
har det den umiddelbare konsekvens, at borger ikke vil være tilknyttet Kildebo, når vedkommende fylder 24 år fremover. Det betyder
også, at borgerne der har behov for aflastning i stedet for vil skulle tilbydes
aflastning i øvrige kommuner eller alternativt ved private tilbud.

## Økonomiske konsekvenser

Hvis pladserne til borgere over 23 år fastholdes, vil det betyde at Kildebo vil komme til at mangle indtægter på 581.250 kr.
årligt, idet der vil mangle indtægt for to
borgere for at opnå en rentabel belægningsprocent.

### Sagens forløb

05/03/2025 Børn- og Familieudvalget
Anbefales.
06/03/2025 Socialudvalget
Anbefales.
18/03/2025 Økonomiudvalget
Anbefales.

Afbud: Claus Svendsen